Sinet eo bet an emglev Ya dx92ar brezhoneg gant Emile Granville, mouezh-aotret ar strollad hag eilmaer Redon, dx92ar Mercx92her 22 a viz Ebrel 2009 e Roazhon dirak an It. Lena Louarn, prezidantez an Ofis.    Goude sinadur an emglev gant Re Cx92hlas Breizh e miz Gwengolo 2008 en deus divizet Strollad Breizh mont gant an hent-se ivez.    Ar strollad-mañ, bet krouet e 2002, en deus divizet eta lakaat e pleustr en e vont en-dro 18 ober evit ar brezhoneg, lod anezho aes da gas da benn ha reoù all a vo da seveniñ war hir dermen.    Holl skoroù brudañ ha kehentiñ ar strollad a vo divyezhek diwar vremañ : traktoù, kartennoù-ezel,  paper-lizher, lecx92hienn Genrouedad, responterez, fichennaoueg chomlecx92hioù, logo.    Mod-all ez eus bet divizet gant Strollad Breizh implijout ar brezhoneg el luganoù ha war ar gitonioù savet da-geñver emvodoù pe kendivizoù. Ur stummadur war ar brezhoneg a vo kinniget dx92e zilennidi, dx92e izili hag implijidi koulz hag ur stummadur war ar politikerezh yezh e Breizh.    Ober a raio e doare ma vo implijet ar brezhoneg en emvodoù foran da-geñver emelladennoù a bep seurt ha prezegennoù.  Anvet e vo  gant ar Strollad un den dave evit ar brezhoneg a cx92hello kenlabourat gant an Ofis.    Bountet e vo gant dilennidi Strollad Breizh en o cx92humunioù evit ma vefe sinet ar garta Ya dx92ar brezhoneg ha heuliañ a raint a-dost al labour dx92ober evit skoazellañ ha diorren implij ar brezhoneg.